**Rīkojums**

Rīgā

Datums skatāms laika zīmogā Nr. 1-6.1/2022/37

Nacionālās enerģētikas un klimata padomes enerģētikas darba grupa grupas nolikums

1. Apstiprināt Nacionālās enerģētikas un klimata padomes enerģētikas darba grupa grupas nolikumu:

1.1. Enerģētikas darba grupas (turpmāk – darba grupa) sēdes ir atklātas, tās materiāli un protokoli tiek publicēti Ekonomikas ministrijas tīmekļa vietnē. Darba grupu dalībnieki, piesakot savu dalību attiecīgās darba grupās, piekrīt darba grupu darbības ierakstu veikšanai un publiskošanai.

1.2. Darba grupā iekļautās institūcijas tiek apstiprinātas saskaņā ar šī nolikuma pielikumu.

1.3. Darba grupas vadītājs ir Ekonomikas ministrijas valsts sekretāra vietnieks enerģētikas jautājumos.

1.4. Daba grupas uzdevumi ir:

1.4.1. Izmaksu efektīvāko scenāriju un īstenošanas pasākumu analīze, lai sasniegtu valsts enerģētikas un energoefektivitātes mērķus, kā arī novērtētu enerģētikas sektora potenciālo devumu klimata mērķu sasniegšanai.

1.4.2. Enerģētikas apakšsektoru sektoru integrācijas lomas un tehnisko risinājumu analīze. Izvērtēt elektrifikācijas lomu un tās veicināšanu visos sektoros (t.sk. apkure, transports, rūpniecība, u.c.) kā vienu no galvenajiem instrumentiem klimata mērķu sasniegšanā.

1.4.3. Bioloģisko resursu izmantošanas iespējas un nepieciešamības analīze un pamatojums enerģētikas un klimata mērķu sasniegšanai.

1.4.4. Zaļā kursa dokumentu analīze darba grupas kompetences jomās un uz datiem balstītu priekšlikumu sagatavošana Latvijas tiesību aktu izmaiņām.

1.4.5. Risinājumu, finanšu plūsmu analīze un priekšlikumi normatīvā regulējuma izmaiņām ar mērķi sekmēt iesaistīto partneru atbildību energoefektivitātes rādītāju sasniegšanā.

1.4.6. Izskatīt priekšlikumus par pārvades un sadales infrastruktūras attīstību, nepieciešamo jaudu nodrošināšanu enerģētikas mērķu sasniegšanai, ņemot vērā ietekmes uz tarifiem un tautsaimniecību kopumā.

1.4.7. Priekšlikumu sniegšana par enerģētiskās pieejamības nodrošināšanu visām patērētāju grupām, īpaši mājsaimniecībām ar zemiem ienākumiem, un energoresusu cenu pieauguma iespējamiem kompensējošiem un atbalsta pasākumiem enerģētiskās nabadzības mazināšanai.

1.4.8. Darba grupas rezultātu komunikācija sabiedrībai.

1.5. Darba grupa rekomendācijas tiek pieņemtas pēc vienprātības principa.

1.6. Gadījumā, ja viedokļi atšķiras, tiek protokolēti atšķirīgie viedokļi.

1.7. Ekonomikas ministrija ziņo par darba grupas rezultātiem un rekomendācijām Nacionālajai enerģētikas un klimata padomei.

2. Uzdot Ekonomikas ministrijas Ilgtspējīgas enerģētikas politikas departamentam īstenot darba grupas sekretariāta funkcijas.

Valsts sekretārs Edmunds Valantis

|  |
| --- |
| ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU |

Einārs Cilinskis 67013040

einars.cilinskis@em.gov.lv

Pielikums Ekonomikas ministrijas rīkojumam “Nacionālās enerģētikas un klimata padomes enerģētikas darba grupa grupas nolikums”

**Darba grupā iekļautās institūcijas**

Ekonomikas ministrija

Vides aizsardzības un reģionālās attīstības ministrija

Satiksmes ministrija

Finanšu institūcija ALTUM

Būvniecības valsts kontroles birojs

A/S “Augstsprieguma tīkli”

A/S “Sadales tīkli”

Latvijas siltumuzņēmumu asociācija

Ārvalstu investoru padome Latvijā

Latvijas pašvaldību savienība

Latvijas Tirdzniecības un rūpniecības kamera

Latvijas Darba devēju konfederācija

Latvijas Brīvo arodbiedrību savienība

Latvijas finanšu nozares asociācija

Atjaunojamās enerģijas federācija

Biedrība "Zaļā brīvība"

Vēja enerģijas asociācija

A/S Gaso

A/S Conexus Baltic Grid

Rīgas tehniskā universitāte

Fizikālās enerģētikas institūts

Latvijas universitāte

Latvijas Lauksaimniecības universitāte